আন্দিজের কন্ডর
আন্দিজের কন্ডর (বৈজ্ঞানিক নামঃVultur gryphus) হচ্ছে দক্ষিণ আমেরিকার শকুন পাখি। এরা কার্থাটিডি পরিবারের সদস্য এবং ভালচার গণের একমাত্র সদস্য। আন্দিজ পর্বতমালা এবং এর সংলগ্ন দক্ষিণ আমেরিকার পশ্চিমাংশের প্রশান্ত মহাসাগরের উপকূলে এদের পাওয়া যায়। ওজন এবং পাখার দৈর্ঘ্যে এরাই পৃথিবীর উড়তে সক্ষম পাখিদের মধ্যে সব থেকে বড়। এদের পাখার দৈর্ঘ্য সর্বোচ্চ ৩.৩ মি (১০ ফু ১০ ইঞ্চি)।